«Αντίο» στη Super League είπε και τυπικά από σήμερα ο Πλατανιάς!



Οι Κρητικοί έχουν ουσιαστικά αποχαιρετήσει εδώ και καιρό την μεγάλη κατηγορία, κάτι που σφραγίστηκε και επίσημα από απόψε μετά την εκτός έδρας νίκη του Απόλλωνα στην έδρα του ΠΑΣ (0-1).



Και αυτό γιατί η ομάδα των Χανίων φιγουράρει στη τελευταία θέση με 10 πόντους, 15 λιγότερους από την «Ελαφρά ταξιαρχία» και την Λαμία που ισοβαθμούν στην 13 θέση με 25 και ενώ απομένουν τέσσερις αγωνιστικές ως το τέλος.



Έτσι λοιπόν, ακόμα και αν στις επόμενες τέσσερις αγωνιστικές ο Πλατανιάς κάνει το 4x4 το ταβάνι του φτάνει ως τους 22 βαθμούς.